tomron87/hebrew-wikipedia-sentences-corpus huggingface dataset:
בתחילת העונה חתם ורלנדר על הארכת חוזהו בחמש שנים תמורת 80 מיליון דולר.
פעם נוספת ניצח ב-10 משחקים לפני משחק האולסטאר, פעם רביעית בה ניצח מספר כפול מהרגיל עד לאותה התקופה.
ב-18 בספטמבר ניצח במשחק ה-17 שלו נגד השיקגו וייט סוקס, והפך לאחר המגישים היחידים שניצח 17 משחקים ב-4 מ-5 העונות הראשונות שלהם.
הוא סיים את העונה עם 9–18 וממוצע של 3.37 נקודות למשחק.
שנת 2011 הייתה עונת הזוהר של ורלנדר.
ב-22 באפריל הוא קיבל את הסטרייקאאוט ה-1000 שלו בניצחון נגד השיקגו וייט סוקס, והפך לטייגר ה-15 לעשות כן.
ב-7 במאי הגיש את המשחק חסר החבטות השני שלו, נגד הטורונטו בלו ג'ייז, בעודו מקבל 4 סטרייקאאוטים ומוליך רק את ג'יי.פי.
ארנסיביה, השחקן היחיד שהגיע לבסיס ולבסוף הוצא בהוצאה כפולה.
במהלך המשחק זרק ורלנדר כדור במהירות 101 מייל לשעה.
במשחק הבא שלו, נגד הקנזס סיטי רויאלס לקח חסר חבטות לאינינג השישי, בו נתן טריפל לאחד החובטים.
עם זאת, לורלנדר היו 15.2 אינינגים בהם הגיש משחק ללא נקודות.
ב-14 ביוני לקח עוד חסר חבטות, הפעם לאינינג השמיני נגד הקליבלנד אינדיאנס בו אפשר חבטה אחת.
הוא המשיך עד סוף המשחק, ואפשר במהלכו רק 2 חבטות מוצלחות.
בפתיחה הבאה שלו שיחק שוב משחק מלא, רק שהפעם אפשר הום ראן אחד.
ב-25 ביוני קבע שיא אישי עם 14 סטרייקאאוטים נגד האריזונה דיאמונדבקס.
ב-3 ביולי נבחר לקבוצת האולסטאר הרביעית שלו, אך לא השתתף במשחק עקב לוח הזמנים של משחקיו.
ב-31 ביולי לקח משחק חסר חבטות לאינינג השמיני פעם נוספת, עד שאפשר חבטה אחת בעודו מוליך 2 ועושה 9 סטרייקאאוטים.
ב-11 באוגוסט הוא ניצח במשחק ה-100 בקריירה שלו, נגד הקליבלנד אינדיאנס.
ב-27 באוגוסט הפך לשחקן היחיד במייג'ור ליג שמצליח להגיע ל-20 ניצחונות בעונה אחת.
בסוף העונה השיג ורלנדר את "הכתר המשולש" של ההגשה - ראשון בניצחונות (24), סטרייקאאוטים (250) וממוצע נקודות למשחק (2.40).
בסוף העונה זכה גם בפרס הסיי יאנג וכן ב-MVP של ה-MLB.
כמו כן הוכרז שיהיה שחקן האריזה של משחק הווידאו MLB 2K12.
ב-18 במאי לקח ורלנדר חסר חבטות נוסף לאינינג התשיעי, בו אפשר חבטה עם אאוט אחד.
זה היה המשחק המלא ה-16 בקריירה שלו, והראשון בו הייתה רק חבטה אחת (בדרך כלל היו רק שתי חבטות או בלי חבטות כלל).
ב-1 ביולי נבחר למשחק האולסטאר החמישי שלו, יחד עם עמיתיו פרינס פילדר ומיגל קבררה.
ורלנדר התחיל את המשחק, ובאינינג אחד אפשר 4 נקודות וממוצע הנקודות למשחק ההוא היה 45.00, אך הדבר לא שינה דבר בעונה הרגילה.
בבחירה היה ורלנדר 5–9 עם ממוצע של 2.58 נקודות למשחק.
ורלנדר ידוע ביכולתו לשלוט במהירות ה-fastball שלו.
בזריקה ראשונה, ממוצע המהירות שלו הוא 94.7 מייל לשעה.
בזריקות לסטרייק שלישי, מגיעה הזריקה פעמים רבות ב-100 מייל לשעה עם ממוצע של 97.0 מייל לשעה.
כמו כן הוא זורק slider בין 80–85 מייל לשעה, curveball בין 78–81 מייל לשעה, ו-circle changeup בין 85–88 מייל לשעה.
טירון השנה של האמריקן ליג (2006)
טירון השנה של בייסבול אמריקה (2006)
בחירת השחקנים לטירון הכי בולט (2006)
מגיש החודש של האמריקן ליג (מאי 2009)
אלוף הסטרייקאאוטים של האמריקן ליג (2009, 2011)
אלוף הניצחונות של האמריקן ליג (2009, יחד עם סי.סי.
MVP של המייג'ור ליג בייסבול
ג'סטין האמר הוא דמות משנה בדיונית של נבל-על שהופיעה בחוברות הקומיקס איירון מן ביקום מארוול קומיקס.
הדמות הופיעה לראשונה בחוברת Iron Man #120 ממרץ 1979, ונוצרה על ידי הכותב דייוויד מיצ'ליני והמאייר בוב לייטון.
האמר הוא יליד אנגליה, שקיבל בהמשך אזרחות צרפתית והתגורר במונקו.
הוא איש עסקים מולטי-מיליונר ויריבו של התעשיין טוני סטארק, שידוע בזהות איירון מן.
בהמשך, הוא הופך לאיש מימון לצורכי פשע, המשתמש בשיטות שאינן אתיות ואינו בוחל באמצעים.
בתמורה לחמישים אחוז מרווחי הפשע, הוא שילם ערבות לנבלי-על ומימן את הציוד והתחמושת שלהם.
כפי שהוסבר במהלך הופעתו הראשונה בקומיקס, ג'סטין האמר הוא הסיבה לכך שלהרבה מנבלי-העל של איירון מן יש גישה לטכנולוגיה מתקדמת, ומדוע הם משתמשים בכך לצורך ביצוע פשעים מאשר מכירתם בשוק הפתוח.
הוא חושף כי אותם נבלים הם שכירי חרב מחתרתיים שעובדים עבורו, שממומנים בחשאי כדי ללחום נגד מתחריו ויריביו של האמר, בהם טוני סטארק.
בתחילת קשת הסיפור "איירון מן: שד בבקבוק", האמר ממציא מכשיר שמאפשר לו להשתלט על חליפת השריון של איירון מן ובעזרתה הוא מאלץ את סטארק להרוג שגריר חוץ.
לבסוף, סטארק הצליח לטהר את שמו ולמד אודות יריבו המחוכם, שפעל מאחורי הקלעים עד לאותה עת.
באירועי "מלחמות השריון", האמר גורם לכך שספיימאסטר גונב את טכנולוגיית כור הקשת של איירון מן ומוכר אותם למספר נבלי-על, בהם דינאמו הארגמן ואיש הטיטניום.
סטארק יוצא למתקפת נגד ומנטרל את הטכנולוגיה שלו, אך גם משבית את החליפות שבשירות סוכנות S.H.I.E.L.D.
עקב כך, סטארק מוצא את עצמו בעימות עם קפטן אמריקה וקבוצת האוונג'רס.
בהמשך מתברר כי האמר השיג שליטה "סטיין אינטרנשיונל" עם מותו של מנהלה, אובדיה סטיין.
הוא משתמש בנכסיו של סטיין כדי להמשיך ולמרר את חייו של סטארק.
האמר אובחן במחלה סופנית דמוית מחלת הסרטן, והחליט להשמיד את סטארק לפני מותו.
הוא הדביק את סטארק בנניטים שהשפיעו על מצב רוחו.
בעימות האחרון ביניהם בתחנת חלל, האמר הוקפא בטעות ונחשב לאבוד בחלל.
איירון מן חוזה בגופתו של האמר, שנסחפת קפואה בחלל, ומציין כי עתה הוא "יחיה לנצח".
במהלך סיפור "סטארק: רסיליאנט" של שנת 2010, ג'אסטין וסאשה האמר, בתו ונכדתו של האמר, יורשות את חברתו ובונות חליפת שריון חדשה בשם "פלדת דטרויט" לצרכים צבאיים.
את דמותו של ג'סטין האמר בסרט הלייב אקשן "איירון מן 2" מגלם השחקן סם רוקוול, אם כי בגרסה צעירה יותר.
ג'סטין סקוט הארטלי הוא שחקן אמריקאי.
התפרסם בשל תפקידו בתור ניקולס פוקסוורת' "פוקס" קריין באופרת הסבון "תשוקות" (06-2002), בתור החץ הירוק בסדרה "סמולוויל" (11-2006), בתור אדם ניומן באופרת הסבון "צעירים חסרי מנוח" (16-2014) עליו קיבל מועמדות לפרס אמי לבידור בשעות היום לשחקן הטוב ביותר, וידוע גם כקווין פירסון בסדרת הדרמה של רשת NBC "החיים עצמם" (2022-2016).
הארטלי נולד בעיר נוקסוויל שבאילינוי.
לאחר סיום לימודיו התיכוניים, הוא נרשם ללימודי תואר ראשון באוניברסיטת דרום אילינוי קרבונדייל בחוג להיסטוריה ותיאטרון.
החל מ-2002 עד לשנת 2006 גילם הארטלי את דמותו של פוקס קריין באופרת הסבון "תשוקות".
ב-2006 החל לשחק בסדרה "סמולוויל" בתפקיד החץ הירוק.
הוא שיחק בסדרה מ-2006 עד 2011, מהעונה השישית עד העונה העשירית.
במקביל למשחק במספר סרטים שיחק הארטלי ב-2012 בסדרה "אמילי אוונס" לצדה של השחקנית מיימי גאמר.
הארטלי ביצע הופעות אורח בסדרות כמו "צ'אק", "חשיפה לדרום" ו"קאסל".
ב-2014 שיחק בעונה השלישית של הסדרה "נקמה" ושיחק בתפקיד חוזר בעונות 4-2 של הסדרה "מאהבות".
בין השנים 2014 - 2016 שיחק בסדרות צעירים חסרי מנוח ומאהבות.
בשנת 2016 החל לככב בתור את קווין, שחקן מצליח, וחלק משלישייה, בסדרת הדרמה של רשת NBC; "החיים עצמם", תפקיד אותו ביצע במשך 6 עונות.
הסדרה זכתה בפרס בחירת הקהל על עונתה הראשונה.
ב-2017 וב-2018 זכתה הסדרה פעמיים ברציפות בפרס גילדת שחקני המסך לסדרת הדרמה הטובה ביותר.
בשנת 2017 שיחק את טיי בסרט "אמהות רעות 2: לשרוד את החג".
בשנת 2022 שיחק בקומדיה של רבל וילסון השמיניסטית, בתור החבר מהתיכון שמתחתן עם היריבה של הגיבורה הראשית.
עוד ב-2022 כיכב כדמות הראשית, יחד עם בארט דוס, בסרט של נטפליקס "יומנה של נואל" כסופר מצליח שאמו נפטרת והוא מחפש את הקשר לעברו.
בשנת 2003 החל לצאת עם השחקנית לינדזי קורמן אשר שיחקה לצדו בסדרה "תשוקות".
לאחר כחצי שנה, ב-13 בנובמבר 2003 השניים התארסו.
ב-1 במאי 2004 השניים התחתנו בטקס פרטי.
ב-3 ביולי 2004 הביאו לעולם את בתם הבכורה.
ב-6 במאי 2012 הגישה לינדזי בקשה לגירושין לאחר שמונה שנות נישואים.
השניים סיימו את הנשואים ביחסים טובים וחולקים משמורת משותפת על בתם.
בינואר 2014 החל הארטלי לצאת עם השחקנית קרישל סטאוס ביולי 2016 הודיעו השניים על אירוסיהם והם נישאו ב-28 באוקטובר 2017. השניים התגוררו בעמק סן פרננדו, קליפורניה.
בנובמבר 2019 הגיש הארטלי בקשה לגירושין תוך כדי ציון הבדלים שלא ניתנים ליישוב.
הגירושין הסתיימו ב-22 בפברואר 2021.
כחודש לאחר מכן, במרץ 2021, התחתן בשלישית עם סופיה פרנס, ששיחקה עמו בסדרה צעירים חסרי מנוח.
+שנהסרטתפקידהערות2005Race You to the Bottomג'ו2008Red Canyonטום2009חופשת אביב מטורפתטודA Way with Murderטד רווינגס2010Scorpio Men on Prozacביל קינג2015The Challengerג'יימס2017אמהות רעות 2: לשרוד את החגטיי סווינקל2018Another Timeאריק לאזיטרגם מפיק בפועל2019בוסית בקטנהמר מרשלג'קסיברודי2020משחקי צידטראקר שיין2021אי צדקקלארק קנט / סופרמןדיבוב2022השמיניסטיתבליין באלבויומנה של נואלג'ייק טרנר2025כלה על ההדק (אנ')כריס
+שנהסדרהתפקידהערות2002–2006תשוקותניקולס פוקסוורת' "פוקס" קריין423 פרקים2006–2011סמולווילהחץ הירוק / אוליבר קוויןתפקיד חוזר (עונות 7-6)
ג'סטין ואדל היא שחקנית סקוטית ילידת דרום אפריקה.
היא ידועה מהופעותיה בסרטי הקולנוע "מעבר לכל חלום" (2006) ו"תאוריית הכאוס" (2005), ומתפקידיה בדרמות הטלוויזיה כטס בעיבוד של LWT לרומן "טס לבית דרברוויל" (1998) וכאסטלה ב"תקוות גדולות" עיבוד לרומן מאת דיקנס.
ואדל נולדה ביוהנסבורג, דרום אפריקה.
אביה, גורדון ואדל (1937–2012) היה שחקן רוגבי סקוטי בקבוצת רוגבי יוניון, קפטן הנבחרת הלאומית הסקוטית ושחקן בקבוצת "British and Irish Lions".
מאוחר יותר היה חבר הפרלמנט הדרום-אפריקאי מטעם המפלגה הפרוגרסיבית, ודירקטור בחברת "Anglo American plc".
כשהייתה בת 11 עברה ואדל עם משפחתה להתגורר בסקוטלנד, וארבע שנים אחר כך הם עברו ללונדון.
ואדל היא היחידה במשפחתה שבחרה בקריירת משחק.
היא למדה מדעי החברה ומדע המדינה ב"עמנואל קולג'" שבאוניברסיטת קיימברידג'.
ואדל חילקה את זמנה בין הופעות בתיאטרון ובין קולנוע וטלוויזיה.
על תפקיד זה זכתה בפרס "Broadcasting Press Guild" כשחקנית הטובה ביותר.
בסרט האמריקאי "דרקולה 2000" שיחקה בתפקיד מרי הלר.
על גילום דמותה של השחקנית נטלי ווד בסרט הטלוויזיה "The Mystery of Natalie Wood" משנת 2004, זכתה ואדל בפרס פריזם (Prism Award) כשחקנית הטובה ביותר.
ב-2006 שיחקה בסרט "תאוריית הכאוס" לצידם של ג'ייסון סטיית'האם וראיין פיליפה.
באותה שנה כיכבה לצידו של לי פייס בסרטו של טרסם סינג "מעבר לכל חלום".
ב-2011 שיחקה ואדל בתפקיד ראשי בסרט "Mishen" סרט מדע בדיוני רוסי שכתב ולדימיר סורוקין וביים אלכסנדר זלדוביץ'.
כדי למלא את התפקיד למדה ואדל רוסית.
הקרנת הבכורה של הסרט הייתה בפסטיבל הסרטים הבינלאומי בברלין ולאחר מכן בבכורה חגיגית בפסטיבל הסרטים הבינלאומי במוסקבה.
ג'סטין פייר ג'יימס טרוּדוֹ הוא פוליטיקאי קנדי אשר כיהן כראש ממשלת קנדה בין 2015 ל-2025. הוא הנהיג את המפלגה הליברלית של קנדה.
ב-6 בינואר 2025 הודיע על פרישה מתפקידו.
טרודו נבחר לראשות ממשלת קנדה לאחר שהוביל את מפלגתו לרוב קואליציוני בבחירות באוקטובר 2015. הוא בנו הבכור של ראש הממשלה לשעבר פייר אליוט טרודו.
טרודו נולד באוטווה שבאונטריו לראש הממשלה פייר אליוט טרודו ולמרגרט (לבית סינקלר), כבן הבכור במשפחה בת שלושה ילדים.
אביו ממוצא צרפתי ואמו בעיקר ממוצא סקוטי ואנגלי.
הוא הילד השני בהיסטוריה הקנדית שנולד כאשר אחד מבין הוריו הוא ראש ממשלה מכהן; הראשונה הייתה בתו הצעירה של ג'ון אלכסנדר מקדונלד.
הוריו נפרדו ב-1977, כשהיה בן 6, ואביו פרש מראשות הממשלה ב-1984.
הוא למד לתואר ראשון בספרות אנגלית באוניברסיטת מקגיל ב-1994, וכן לתואר נוסף בחינוך באוניברסיטת קולומביה הבריטית ב-1998. טרודו זכה לתשומת לב ציבורית כאשר נשא נאום הספד בהלווייתו הממלכתית של אביו באוקטובר 2000. לאחר סיום לימודיו החל לעבוד כמורה למתמטיקה ולצרפתית בבתי ספר תיכוניים שבוונקובר.
בהמשך, בין השנים 2002–2004, למד בבית הספר להנדסה של אוניברסיטת מונטריאול.
לאחר מכן גם החל ללמוד לתואר שני בגאוגרפיה סביבתית באוניברסיטת מקגיל, אך הפסיק את לימודיו כדי להיכנס לחיים הציבוריים כחבר המפלגה הליברלית.
באוקטובר 2008 נבחר לשרת בפרלמנט של קנדה מטעם אזור הבחירה "Papineau", המייצג חלקים מן העיר מונטריאול.
במאי 2011 נבחר לכהונה שנייה.
לאחר שהשיק את התמודדותו לראשות המפלגה הליברלית בספטמבר 2012, זכה ברוב מוחץ בבחירות שהתקיימו באפריל 2013 והחל לשמש כיושב ראש המפלגה.
טרודו נבחר לראשות ממשלת קנדה לאחר שהוביל את מפלגתו לרוב קואליציוני גדול בבחירות באוקטובר 2015, והחליף את ראש הממשלה סטיבן הרפר לאחר יותר מ-9 שנות שלטון של המפלגה השמרנית.
הוא הציג את ממשלתו ב-4 בנובמבר באותה שנה והושבע לתפקיד.
בין השינויים העיקריים שביצע היה שוויון מגדרי בין חברי ממשלתו, וכן מינויו של הרג'יט סג'אן לתפקיד שר ההגנה, שבכך היה לאזרח הקנדי הראשון ממוצא סיקי שמונה לשר בממשלה.
לתפקיד שר החוץ מינה את סטפן דיון, שכיהן בעבר כראש המפלגה הליברלית והיה מועמד המפלגה לראש הממשלה.
ראש ממשלת קנדה – כהונה ראשונה
בתקופתו אושר שימוש בקנאביס למטרות פנאי.
הפרלמנט של טרודו אימץ גם חקיקה לשימור ימי, האוסרת על שישה מוצרי פלסטיק חד פעמיים, וחיזוק הערכות ההשפעה על הסביבה.
עם זאת, טרודו תמך בצינורות נפט וגז להבאת משאבי דלק קנדיים לשווקים זרים.
כמו כן, נחתמו הסכם סחר בין קנדה עם האיחוד האירופי והסכם סחר שהחליף את השותפות הטראנס-פסיפית.
במהלך הקדנציה הראשונה נקשר שמו לפרשיית שחיתות, בה נטען כי הוא ובכירים אחרים בממשלתו לחצו על התובעת הכללית לשעבר להימנע מהעמדה לדין של חברת בנייה גדולה במדינה.
בנוסף הואשם בהיותו גזען לאחר שפורסמו שלוש תמונות מעברו בהן הוא מאופר כשחור, פרקטיקה המכונה "בלאק פייס" ומסמלת גזענות.
שתי הפרשיות הובילו לנסיגה בפופולריות של מפלגתו בבחירות 2019. בבחירות אלה עלה בידו לזכות בקדנציה שנייה בניצחון דחוק, והוא הקים ממשלת מיעוט.
ראש ממשלת קנדה – כהונה שנייה
טרודו המשיך להנהיג במהלך שלטונו מדיניות הגירה ליברלית, בתקופה שבה ארצות הברית ומדינות אחרות הגבילו את ההגירה אליהן.
בנוסף לכך, הטיל מס מיוחד למאבק בשינויי האקלים, והצליח לשמור על תוקפו של הסכם סחר חופשי עם ארצות הברית ועם מקסיקו, למרות איומיו של נשיא ארצות הברית דונלד טראמפ לבטלו.
בעקבות הטבח בנובה סקוטיה, הודיע כי ממשלת קנדה תאסור מיד על 1,500 דגמים של "נשק בסגנון תקיפה צבאית", לרוב רובים חצי אוטומטיים.
ראש ממשלת קנדה – כהונה שלישית
באוגוסט 2021 הכריז על בחירות בזק ב-20 בספטמבר 2021. הבחירות הסתיימו בתוצאות דומות לבחירות 2019, וטרודו לא השיג רוב בבית הנבחרים של קנדה.
בינואר 2022 במהלך מחאת המשאיות נגד הגבלות הקורונה בבירה אוטווה, הוברח טרודו ביחד עם בני משפחתו מחוץ לעיר מחשש לחייו, ממקום מחבואו הודיע כי נדבק בקורונה ונמצא בבידוד.
ב-14 בפברואר 2022 הודיע טרודו על החלטתו להפעיל את חוק החירום (החוק לנקיטת אמצעים בזמן מלחמה לשעבר) כדי לדכא את מחאת המשאיות.
לאחר הבחירות בשנת 2021, חתם על הסכם עם המפלגה הדמוקרטית החדשה.
במסגרת ההסכם, ממשלת טרודו השיקה תוכנית אוכל לאומית לבתי ספר, ותוכנית טיפולי שיניים קנדית לתושבים שעומדים בסף הכנסה מסוים.
בנושאי חוץ, בעקבות הפלישה הרוסית לאוקראינה, החל טרודו בהטלת סנקציות על רוסיה ואישור סיוע צבאי לאוקראינה.
ההסכם קרס בספטמבר 2024. הוא התמודד קודם לכן עם ירידה בתמיכה.
רמת התמיכה בו לפי סקרים צנחה מ-63% כשנבחר לראשונה ל-28% ביוני 2024. דווח שהרקע לכך היו החששות מחוסר סבירות לדיור ועלויות המחיה העולות.
מפלגתו הליברלית הפסידה באותו הקיץ בשתי בחירות משנה בטורונטו ובמונטריאול.
בדצמבר 2024, שרת האוצר וסגנית רה"מ, כריסטיה פרילנד, התפטרה עם מכתב פומבי ונפיץ, שבו האשימה אותו ב"גימיקים פוליטיים" שסיכנו את כלכלת קנדה למלחמת הסחר באמריקה הצפונית מול ממשל טראמפ.
גם במפלגה הדמוקרטית החדשה, אשר התנגדה בזמן הצבעות אמון נגד טרודו עד אז, קראו לו להתפטר.
ג'גמיט סינג, מנהיג המפלגה הדמוקרטית החדשה הודיע בסוף השבוע כי יגיש הצעת אי-אמון בממשלה בישיבת הפרלמנט הבאה, שהייתה צפויה להתכנס ב-27 בינואר 2025. מספר הולך וגדל של חברי פרלמנט ממפלגתו, אשר היו מודאגים עמוקות מהמצב של מפלגתם בסקרים, קראו לטרודו בפומבי להתפטר.
ב-6 בינואר 2025, הודיע טרודו על פרישה מהנהגת המפלגה הליברלית אחרי כעשור בשלטון משום שלדבריו, הוא הבין כי לא יוכל להיאבק על האינטרסים של קנדה במקביל לקרבות הפנימיים במפלגה הליברלית.
טרודו התגורר עם אשתו ושלושת ילדיהם במונטריאול.
בשנת 2023 הם הודיעו על גירושיהם, ומאז הוא מתגורר באוטווה.
טרודו מחזיק בעמדות ליברליות וידוע כאדם שעמדותיו נמצאות בצד שמאל של המפה הפוליטית.
הוא תומך בזכות האישה לבצע הפלה מלאכותית, ושאף שמתמודדים אשר אינם תומכים בעמדה זו לא יזכו במועמדות המפלגה הליברלית לפרלמנט.
הוא תומך בלגליזציה של מריחואנה.
לאחר שבחן את תוצאות הלגליזציה שנערכה במדינות וושינגטון וקולורדו שבארצות הברית, הגיע למסקנה כי קנדה תרוויח מלמידת הניסוי שנערך במדינות אלה ומהפנמתו.
הוא מתנגד ללאומנות הצרפתית שבקוויבק ולשאיפת גורמים בדלניים בפרובינציה לעצמאות מקנדה.
טרודו תיאר את המאבק להכרתה של קוויבק כאומה עצמאית כמה ש"מנוגד לכל מה שאבי האמין בו".
בתחום הכלכלי מדגיש טרודו, לצד תמיכתו בכלכלת שוק, את הקטנת הפערים בחברה כאחת ממטרותיו המרכזיות.
הוא תומך, כחלק ממצע מפלגתו, בהעלאת מיסים לעשירים לצד הקטנת מיסים למעמדות הנמוכים יותר.
הוא גם תומך בהרחבת קצבאות הילדים ובהרחבת קיצבאות הזיקנה.
טרודו מאמין בהרחבה תקציבית לשם הגדלת ההשקעות בתשתית ליצירת מקומות עבודה ושגשוג כלכלי גם במחיר של גירעון תקציבי קטן, תחת קביעת יעד לצמצומו.
מבחינה תרבותית, תומך טרודו בחיזוק אופייה הרב-תרבותי של קנדה, ובעד חיזוק תוכנית ההגירה לאיחוד משפחות.
בתחום יחסי החוץ, מדגיש טרודו את תפקידה המסורתי של קנדה כמגשרת בין צדדים המעורבים בסכסוכים ברחבי העולם, וכן את חשיבות הסיוע ההומניטרי הבינלאומי וקבלת פליטים לתוך המדינה.
הוא תומך בשיתוף פעולה עם מדינות העולם לצורך מאבק בשינוי האקלים.
ביחס למדינת ישראל, תומך טרודו בפתרון שתי מדינות לשני עמים.
בנובמבר 2013 נאם בבית הכנסת "בית תקווה" שבטורונטו, ואמר כי קנדה תמיד תהיה ידידה נאמנה של ישראל, בין השאר משום שהיא הדמוקרטיה האמיתית היחידה במזרח התיכון, וכי יש לשתי המדינות ערכים משותפים רבים.
הוא מתנגד לתנועת BDS, הקוראת לחרם על ישראל, והגן על זכותה של ישראל להגן על עצמה במבצע צוק איתן.
עם זאת, טרודו לא נחשב כתומך ישראל ללא תנאי כפי שהיה קודמו בתפקיד.
הוא סבור שעל קנדה למלא תפקיד מגשר ומאזן בין שני הצדדים בסכסוך.
בנוסף, הצהיר שהוא תומך בהקמת מדינה פלסטינית ביהודה ושומרון וחבל עזה.
ממשלתו תומכת בחידוש היחסים עם ממשלת איראן לאחר שהושג ההסכם בין איראן למעצמות בנוגע להגבלות ארוכות טווח של תוכנית הגרעין שלה.
במהלך מלחמת חרבות ברזל אמר שהוא תומך בזכותה של ישראל להגן על עצמה, אולם בפועל במרץ הודיעה ממשלתו על צעד דרמטי של הפסקת ייצוא הנשק לישראל.
בנובמבר 2024 נקט טרודו בצעד אנטי-ישראלי, כשהיה אחד מהמנהיגים הראשונים בעולם, שהודיע כי קנדה תקיים את הצווים של בית הדין הפלילי הבין-לאומי בהאג, המאשים את ישראל בפשעי מלחמה, במלחמת חרבות ברזל.
בדומה לאביו, ג'סטין טרודו בולט כפוליטיקאי נאה וצעיר ביחס לתפקידו הבכיר, ועל כן זכה לגלי תשומת-לב והערצה, בעיקר ברשתות החברתיות.
התופעה זכתה לכינוי "טרודומניה" , והאפילה לעיתים על נושאי הסיקור המקוריים בשל מעורבותו בהם; כך למשל בעקבות תשובה שלו לעיתונאי בדבר השוואה לעיבוד מידע קוונטי.
ג'סטין לואיס בלדוני הוא שחקן ובמאי קולנוע אמריקאי-יהודי, המוכר בעיקר מתפקידו בתור רפאל סולנו בסדרה "ג'יין הבתולה" (2019-2014) ברשת The CW, ובשל סרטיו כבמאי "במרחק נשימה" (2019) ו"עננים" (2020).
בלדוני נולד בלוס אנג'לס, קליפורניה שבארצות הברית, וגדל והתחנך במדפורד, אורגון שבארצות הברית.
אמו שרון (לבית סולומון) היא בת למשפחה יהודית-אשכנזית, ואביו סאם בלדוני הוא ממשפחה נוצרית-קתולית.
סבו מצד אביו לואיס בלדוני היה מהגר מאיטליה שבהמשך הפך לסנטור במדינת אינדיאנה.
בטרם הולדתו, הוריו המירו דתם לדת הבהאית שעל ברכיה חונך ומאמין גם כיום בלדוני עצמו.
הוא גאה במורשת היהודית והקתולית עליהן גדל גם בחיק סביו וסבותיו, כשבילדותו אף חגג את חג החנוכה ואת חג המולד לכבודם.
הוא סיפר כי סבו (מצד אמו) שירת במלחמת העולם השנייה אם כי רבים ממשפחתם נספו בשואה, וגילה כי דודה (רבתא) שלו הייתה ניצולה.
כתלמיד תיכון, שיחק כדורגל והתחרה בריצות של אתלטיקה קלה, אך פציעה בשרירי מיתר הברך גדעה את תקוותיו לקריירת ספורט מקצוענית בטרם עת.
בשנת 2004 קיבל בלדוני את תפקידו הטלוויזיוני הראשון באופרת הסבון "צעירים חסרי מנוח" של רשת CBS בתפקיד בן, אותו גילם למשך 3 פרקים.
בהמשך שיחק בתפקידי אורח בסדרות: "ג'אג", "מכושפות", "CSI: מיאמי", "גיבורים", "החיים היפים של זאק וקודי", "היפים והאמיצים" ועוד.
בשנת 2008 כתב, הפיק וביים את הווידאו קליפ הראשון שלו, שנבחר והוקרן בפסטיבל הסרטים דואון ברייקרס הבינלאומי.
בהמשך ביים עבור הזמר ג'ייסון דירולו סרטון בשם "The Walk to Fame" ומספר וידאו קליפים לאמנים ברנדן ג'יימס ואנדי גרמר.
בהמשך יצר יחד עם סול פנקייק והמועמד לפרס אמי ריין וילסון את הסדרה התיעודית "My Last Days" על חולים סופניים.
בשנת 2013 התארח בסדרה הקומית "הכול לטובה" שודרה ברשת ABC.
בשנים 2015–2019 גילם את דמותו של רפאל סולאנו בסדרת הדרמה הקומית "ג'יין הבתולה" בכיכובן של ג'ינה רודריגז ויעל גרובגלס.
בשנת 2019 ביים והפיק את סרט הדרמה הרומנטית "במרחק נשימה" בכיכובם של היילי לו ריצ'רדסון וקול ספראוס.
בשנת 2020 ביים את סרטו השני "עננים", סרט מוזיקלי-ביוגרפי על אודות הזמר זאק סובייך שמת בגיל 18 לאחר שלקה בסרטן מסוג אוסטאוסרקומה, לצדן של סברינה קרפנטר ושל נב קמפבל.
בשנת 2024 ביים וכיכב לצדה של בלייק לייבלי בסרט הדרמה הרומנטי "איתנו זה נגמר".
בדצמבר 2024 של אותה השנה בלדוני הודח על ידי סוכנות WME, בעקבות תלונה שהגישה השחקנית בלייק לייבלי על הטרדה מינית.
לייבלי האשימה את בלדוני, איתו כיכבה בסרט "איתנו זה נגמר", בהטרדה מינית ובפעולות נקם שתוכננו לפגוע בשמה הטוב.
לייבלי טענה שבלדוני וחברת ההפקות שלו, Wayfarer Studios, ניהלו קמפיין תקשורתי "מתוזמר" על מנת להרוס את שמה הטוב באמצעות מדיה ודיגיטל.
בלדוני, באמצעות עורך דינו, הכחיש את ההאשמות וכינה אותן "שקריות, שערורייתיות ומכוונות לפגיעה תקשורתית".
לייבלי האשימה את בלדוני ואת המפיק ג'יימי הית' בהוספת אלמנטים מיניים מוגזמים לסרט, הצגת פורנוגרפיה, ושימוש בשפה לא הולמת על הסט.
בין הטענות: בלדוני הזכיר את "התמכרותו לפורנוגרפיה" ודיבר על נושאים מיניים באופן לא הולם, הציג סרטונים ותמונות עירום, ושאל על משקלה של לייבלי ללא רשותה.
בלדוני טען כי התלונה היא ניסיון של לייבלי לתקן את שמה לאחר שזכתה לביקורת ציבורית במהלך הקמפיין של הסרט.
בתלונה נטען שהצוות התחייב לפרסום הסרט בדרך מסוימת, אך בלדוני סטה מתוכנית זו והדגיש את תוכן האלימות במשפחה שהסרט מציג כדי להגן על תדמיתו.
מאוחר יותר באותו החודש, בלדוני נתבע על הוצאת דיבה והפרת חוזה על ידי סטפני ג'ונס, מייסדת חברת יחסי הציבור הקודמת שלו.
בלדוני, יחד עם אולפני Wayfarer והצוותים שלו, מואשם בקשירת קשר לתקוף את ג'ונס ואת חברת יחסי הציבור שלה, Jonesworks, ולגרום לנזקי עסקים ומוניטין.
ג'ונס טוענת כי צוות יחסי הציבור שלו, כולל מליסה ניית'ן וג'ניפר אייבל, פעלו מאחורי גבה ליזום את הקמפיין ולהפיל עליה את האשמה.
אייבל עזבה את חברת Jonesworks ביולי 2024 והקימה חברת יחסי ציבור חדשה בשם RWA Communications, יחד עם לקוחות שעברו עמה.
הטקסטים המפלילים שפורסמו בתביעה כוללים אמירות של אייבל על בלדוני וניית'ן כגון "הוא כל כך יהיר" ו"חתיכת זבל".
חוזה יחסי הציבור של בלדוני עם Jonesworks עמד על $25,000 לחודש ממאי 2024 עד מאי 2025. התביעה מציינת כי אייבל האשימה את ג'ונס בניסיון להפיץ הודעות טקסט מזויפות, טענה שג'ונס מכחישה וטוענת כי הודעות הטקסט הושגו בצורה חוקית ממכשירי החברה.
ג'ונס מבקשת פיצויים והוראות בית משפט כנגד הנתבעים, וכן להכחיש כל מעורבות בקמפיין נגד לייבלי.
התביעה של ג'ונס נתפסת כמאמץ להתנער מהשערורייה ולפגוע במוניטין של אייבל.
באותו החודש, ליז פלנק, המנחה המשותפת של הפודקאסט "The Man Enough" יחד עם בלדוני, הודיעה על התפטרותה בעקבות ההאשמות של לייבלי.
באותו החודש, בלדוני קיבל את פרס Voices of Solidarity, שניתן לגברים יוצאי דופן שגילו אומץ וחמלה בקידום זכויות נשים ונערות.
לאחר הגשת תלונתה של לייבלי, הארגון שהעניק את הפרס החליט לשלול אותו.
ב-28 בדצמבר, ה"דיילי מייל" דיווח כי בלדוני מתכנן להגיש תביעה נגדית יחד עם שותפו העסקי, ג'יימי הית', ומשרד יחסי הציבור שלו, כתגובה לתלונתה של לייבלי.
לפי הדיווחים, בלדוני יטען כי צוות יחסי הציבור של לייבלי, בראשות לסלי סלואן, אחראי להשמצות נגדו, שהודעות וואטסאפ מצוותו הוצגו מחוץ להקשר באופן שמעוות את משמעותן וכי היחצ"ן של לייבלי שתל סיפורים שמציגים את בלדוני באור שלילי בתקשורת.
ב-31 בדצמבר, בלדוני הגיש תביעה בסך 250 מיליון דולר לבית המשפט העליון של לוס אנג'לס נגד ה"ניו יורק טיימס" בגין כתבה על האשמות לייבלי כלפיו.
בלדוני הוא אחד מעשרה תובעים, כולל מפיקים ופובליציסטים נוספים, הטוענים שהכתבה מציגה פרשנות "מוטה" של תקשורת שהוצאה מהקשרה.
דובר ה"ניו יורק טיימס" טען כי הכתבה דווחה באופן מדויק ואחראי, תוך סקירת אלפי מסמכים מקוריים.
התביעה של בלדוני טוענת שלייבלי ניהלה קמפיין הכפשה מניפולטיבי נגדו והשתמשה בהאשמות שווא כדי להשיג שליטה מוחלטת על ההפקה.
הטענה כוללת האשמות שלייבלי ובעלה, ראיין ריינולדס, לחצו על סוכנות WME להפסיק את ייצוגו של בלדוני, דבר שאכן קרה ב-22 בדצמבר.
תביעת לשון הרע בבית המשפט שהגיש בלדוני כנגד בלייק לייבלי, נדחתה.
ביולי 2013 נישא לשחקנית השוודית אמילי בלדוני (במקור: אמילי פוקסלר), לאחר כשנתיים של זוגיות.
להם בת שנולדה ביוני 2015, ובן שנולד באוקטובר 2017.
Loadedג'ייסון2008בית השפנפנותוולטר2009השבט האבודפיטרKnuckle Draggersגאווין2010Unrequitedטוד בראון2013Isolatedשגריר שלוםNot Todayאלי היל2014צעד יפה קדימהמרזו בוליבר2018Con Manבארי מינקו בצעירותו2019במרחק נשימהבמאי ומפיק2020ענניםבמאי ומפיק2024איתנו זה נגמרריילי רינקיידגם במאי ומפיק בפועל2025The SeniorמפיקCode 3מפיק
שנהאיגודקטגוריהעלתוצאההערה2015פרסי בחירת הנוערנשיקה (יחד עם ג'ינה רודריגז)ג'יין הבתולהפרסי Imagenשחקן המשנה הטוב ביותר (טלוויזיה)
ג'סטין הורוויץ הוא מלחין אמריקאי-יהודי, הידוע בעיקר כמלחין הפסקול לסרטיו של דמיאן שאזל ויפלאש ולה לה לנד.
על לה לה לנד זכה בפרס אוסקר לפסקול המקורי הטוב ביותר ובפרס אוסקר לשיר המקורי הטוב ביותר עבור השיר City of Stars (בטקס פרסי אוסקר ה-89) וכן בפרסי גלובוס הזהב באותן הקטגוריות.
הורוויץ גדל בקליפורניה ולאחר מכן בוויסקונסין.
אביו קן הוא סופר ואמו גייל אחות (ובעברה רקדנית בלט).
שני הוריו יהודים, ממוצא מעורב (רוסיה, פולין, סוריה ולבנון).
הורוויץ למד בבית הספר התיכון ניקולט בגלנדייל שבויסקונסין, ולאחר מכן באוניברסיטת הרווארד.
בהרווארד פגש את דמיאן שאזל, אשר שימש כמתופף בלהקתו.
מאוחר יותר הפכו השניים לשותפים לדירה ואף שיתפו פעולה בהפקת הסרט הסטודנטיאלי Guy and Madeline on a Park Bench.
בשנת 2014 הלחין הורוויץ את הפסקול לסרט ויפלאש, שעליו היה מועמד לפרס גראמי.
בשנת 2016 הלחין את הפסקול לסרט לה לה לנד, שעליו זכה בשני פרסי אוסקר עבור פסקול סרט ושיר מקורי, בשני פרסי גלובוס הזהב (באותן קטגוריות), בפרס באפט"א עבור פסקול סרט ובשני פרסי גראמי.
ב-2018 שיתף פעולה פעם נוספת עם דמיאן שאזל, כשחיבר את המוזיקה לסרטו "האדם הראשון".
הוא זכה על כך בפרס גלובוס הזהב.
ג'סטין מתיו אדוארדס הוא שחקן וקומיקאי אנגלי.
הוא למד באוניברסיטת מנצ'סטר ואחר כך בבית הספר למשחק "אקדמיית מאונטוויו לאמנויות התיאטרון".
בטלוויזיה הופיע אדוארדס בתפקיד בן סוויין בקומדיה הפוליטית "The Thick of It", בתפקיד הראשי בסיטקום "Respectable" של ערוץ 5. עוד השתתף בפרקים בסדרות "Black Books", "החשדות של מר ויצ'ר", "החבר'ה הזקנים", "סקינס", "וידוייה הסודיים של זונת צמרת", "The Trip", "ויפ", "Stewart Lee's Comedy Vehicle" ובסדרה "מראה שחורה".
ב-2014 זכה אדוארדס בפרס RTS לשחקן הטוב ביותר על משחקו בפרק "The Daughters of Jerusalem" בסדרה "האב בראון".
ב-2016 גילם את דמות של מר רמבולד בעיבוד החדש של הסדרה "מישהו מטפל בך?".
הוא שיחק בתפקיד ג'רמי קלארקסון שלוש פעמים בתוכניות טלוויזיה, פעמיים בתוכנית המערכונים "הארי ופול" ופעם אחת בסיטקום "Murder in Successville".
בקולנוע שיחק אדוארדס בתפקיד צ'ארלס ורנון בסרטו של ויט סטילמן "אהבה וידידות", ספרטק סוקולוב בסרט "The Death of Stalin", שוטר לא יוצלח בסרט "הדוב פדינגטון" ובסרט "תור: העולם האפל", ובדמות גנדרן בסרט "הדוכסית".
אדוארדס מופיע בקביעות ברדיו 4 של ה-BBC.
הוא הנחה חמש עונות של תוכנית המערכונים "Newsjack" של ערוץ Radio 4 Extra, וכתב ושיחק בסיטקום "In and Out of the Kitchen" מאת מיילס ג'ופ.
ב-2016 גילם את דמותו של הסופר אנתוני טרולופ בתוכנית "Trollope And The Labours of Hercules".
ב-2017 הופיע בתוכנית "Rum Bunch".
אדוארדס זכה בפרס פרייר (לשחקן החדש הטוב ביותר בפסטיבל הפרינג' של אדינבורו ב-2002, כחבר השלישייה " the Consultants" יחד עם ניל אדמונד וג'יימס רולינגס.
הם המשיכו לכתוב יחד והקליטו ארבע עונות עבור רדיו ה-BBC .
הוא גילם את ג'רמי ליון בהופעות בפסטיבל אדינבורו ובפסטיבל הקומדיה של מלבורן.
הוא היה מועמד ארבע שנים רצופות לפרס צ'ורטל למופע הקומי הטוב ביותר וזכה ב-2004 וב-2006.בשנים 2005 ו-2006 היה מועמד לפרס פרייר.
בפסטיבל אדינבורו הופיע בתוכנית יחיד מוזיקלית בשם "Unaccompanied As I Am".
אדוארדס היה אחד הכותבים והשחקנים בתוכנית הילדים "Sorry, I've Got No Head" שהייתה מועמדת לפרס באפט"א.
הוא היה שותף ליצירה ולכתיבה של הסיטקום "Pixelface" של CBBC, וכתב עבור התוכנית "Horrible Histories".
עוד כתב אדוארדס את קומדיות המצבים הרדיופוניות "Double Science" ו-"Buy Me Up TV".
אחד הפרקים שכתב זכה בפרס אודיו דרמה לתסריט הטוב ביותר ב-2015.
אדוארדס נשוי לשחקנית לוסי פורטר.
מר רמבולד סרט טלוויזיה 2017 The Trip to Spain סוכן בריטי האיש שהמציא את חג המולד The Man Who Invented Christmas ג'ון פורסטר סטלין מת!
The Death of Stalin ספרטק סוקולוב 2018–2020 There She Goes בארני 4 פרקים 2019 יסטרדיי Yesterday לאו 2022 אימפריית האור Empire of Light ג'ים בות'2024 Tuesday ג'ק הפרנצ'ייז (אנ')The Franchise רופוס מאלי תפקיד ראשי; 8 פרקים
ג'סטין גרינינג היא פוליטיקאית בריטית.
כיהנה מטעם המפלגה השמרנית כחברת בית הנבחרים הבריטי מטעם מחוז פטני.
גרינינג נולדה ברוטרהאם שבדרום יורקשייר.
סיימה תואר ראשון בכלכלה מאוניברסיטת סאות'המפטון ותואר שני מבית הספר לעסקים של לונדון (לונדון ביזנס סקול).
עבדה כרואת חשבון ב-PWC, בגלקסו סמית' קליין וב-Centrica.
ב-2001 התמודדה בבחירות למושב מחוז אילינג, אקטון ושפרד בוש בפרלמנט הבריטי, אך הפסידה למועמד מפלגת הלייבור.
בבחירות ב-2005 נבחרה לחברה בפרלמנט מטעם מחוז פטני, לאחר שגברה על חבר הפרלמנט המכהן.
כיהנה כחברת ועדת העבודה והפנסיה ובוועדת החשבונות ציבוריים.
ב-2010 מונתה לשרת כלכלה במשרד האוצר.
באוקטובר 2011 מונתה לשרת התחבורה בקבינט של דייוויד קמרון ובספטמבר 2012 מונתה לשרה לפיתוח בינלאומי.
ביולי 2016 מונתה לשרת החינוך בקבינט של תרזה מיי וכן לשרה לענייני נשים ושוויון חברתי.
היא כיהנה בתפקיד עד ינואר 2018. בספטמבר 2019 הצביעה נגד הצעה לקידום הברקזיט של בוריס ג'ונסון, בתגובה הושעתה מחברות במפלגה.
בבחירות 2019 לא התמודדה שוב.
ביוני 2016 הודיעה כי היא במערכת יחסים חד-מיניים.
היא הלסבית הראשונה שכיהנה בקבינט בריטניה.
ג'סטה הוא סרט קומדיית נעורים ישראלי משנת 2017, בבימויו של קובי מחט, ובהפקתם של האחים אדרי והילה ערן.
את שיר הנושא של הסרט, "ג'סטה", מבצע איתי לוי.
שלושה צעירים, "פיתה" (מתן לקס), חברו לכיתה אדם (און רפאלי) וחברתם לכיתה שחר (נאיה פדרמן), פיתחו אפליקציה לנוער והתעשרו ממנה.
לפתע בשיא ההצלחה נשלטת האפליקציה בידי האקר מסתורי, אשר מתברר בתור ספויילר.
באותו זמן אדם מנסה להשלים עם אבא שלו.
אדם בן ארצי (און רפאלי) – אחד משלושת מפתחי האפליקציה וזה שהגה את הרעיון שלה.
בסוף הסרט נהיה בן הזוג של שחר.
שחר (נאיה פדרמן) – אחת משלושת מפתחי האפליקציה וזאת שעיצבה אותה.
בסוף הסרט נהיית בת הזוג של אדם.
יואב "פיתה" (מתן לקס) – אחד משלושת מפתחי האפליקציה, זה שתכנת אותה.
יוסף (דודו ארז) – הבאטלר של האחוזה.
מתגלה בהמשך הסרט בתור סמל ראשון יוסי עזרא, שוטר סמוי שהחליט להתקרב לגווילי.
אבנר גווילי (מולי שולמן) – עורך דין שמנסה לרכוש את האפליקציה.
המייסד והמנכ"ל של קרן "אלמנט"
עדי מתיאס (הילה ערן) – מאמנת הכושר של פיתה, אשר מתגלה כהאקרית.
הדר (אלינה לוי) – חובבת כסף מתחילה עם אדם בשביל הכסף שלו.
קסם (עמי אנידג'ר) – סטייליסט הומו בא לעשות מייקאובר לשחר.
גבעול (רודי סעדה) – סטייליסט הומו בא לעשות מייקאובר לשחר.
רפי בן ארצי (יאיר ניצני) – אביו של אדם.
ג'סטין אלאריק הולידיי הוא כדורסלן אמריקאי המשחק עבור דנוור נאגטס מליגת ה-NBA, בעמדות הקלע והסמול פורוורד.
שני אֶחָיו הצעירים, ג'רו וארון, משחקים אף הם ב-NBA.
הולידיי נולד במישן הילס שבקליפורניה, ובשנת 2007 החל ללמוד באוניברסיטת וושינגטון.
בשתי עונותיו הראשונות בקבוצת הכדורסל של האוניברסיטה מיעט לקבל דקות משחק וקלע כ-1.6 נקודות בממוצע למשחק בלבד, אך בעונה השלישית הציג שיפור והוצב בחמישייה הפותחת.
לצד כוכבי הקבוצה אייזיאה תומאס וקווינסי פונדקסטר, התבלט הולידיי כשחקן הגנה מצטיין ונבחר לחמישיית ההגנה של העונה ב"מחוז Pac-10".
במשחק שמינית גמר טורניר אליפות המכללות הוביל את קלעי וושינגטון עם 14 נקודות, אך קבוצתו הפסידה מול אוניברסיטת וירג'יניה המערבית בתוצאה 56–69. בעונתו הרביעית והאחרונה במכללות רשם הולידיי שיאי קריירה של 10.5 נקודות, 5.2 ריבאונדים, 2.1 אסיסטים ו-1.2 חטיפות בממוצע למשחק, אך וושינגטון הודחה כבר בסיבוב השני של טורניר המכללות.
לאחר שלא נבחר על ידי אף קבוצה בדראפט ה-NBA 2011, חתם הולידיי על חוזה באוקפי אלסטר מליגת העל הבלגית.
בעונתו היחידה בקבוצה הוביל אותה לזכייתה הראשונה אי פעם בגביע הבלגי.
בעונת 2012/2013 עבר לשחק באיידהו סטמפיד מליגת הפיתוח של ה-NBA, והיה הקלעי המצטיין שלה עם ממוצע של 17.3 נקודות למשחק.
באפריל 2013 חתם על חוזה בפילדלפיה 76' עד לסיום העונה, ובתשעת משחקיו בקבוצה קלע 4.7 נקודות בממוצע למשחק.
על אף שעבר ל-NBA לקראת סיום העונה, נבחר הולידיי הן לחמישייה השלישית של העונה והן לחמישיית ההגנה השנייה של העונה בליגת הפיתוח.
לקראת עונת 2013/2014 עבר הולידיי לשחק בקבוצת סולנוקי אולאי מליגת העל ההונגרית, וזכה עמה באליפות הליגה ובגביע הליגה.
בעונת חזר ל-NBA כאשר חתם על חוזה בגולדן סטייט ווריורס, ולאורך העונה קלע 4.3 נקודות למשחק ב-59 משחקים.
גולדן סטייט זכתה באותה עונה באליפות ה-NBA הרביעית בתולדותיה והראשונה מזה 30 שנה, לאחר שגברה על קליבלנד קאבלירס בסדרת הגמר (4–2).
במהלך הפלייאוף שותף הולידיי ל-11 דקות בסך הכול, ותרם 3 נקודות.
ביולי 2015 חתם הולידיי על חוזה באטלנטה הוקס, וב-26 משחקיו בקבוצה קלע 2.6 נקודות בממוצע למשחק בלבד.
בפברואר 2016 הועבר לשיקגו בולס, כחלק מטרייד משולש עם יוטה ג'אז.
עד לסיום אותה עונה התברג ברוטציה הקבועה של הבולס, וקלע 6.5 נקודות ב-18.9 דקות בממוצע למשחק.
במשחק האחרון של העונה קבע שיא קריירה של 29 נקודות במשחק מול פילדלפיה 76'.
לקראת עונת נשלח יחד עם דריק רוז בטרייד לניו יורק ניקס, בתמורה לרובין לופז, חוסה קלדרון וג'ריאן גרנט.
הולידיי שותף בכל 82 משחקי הקבוצה באותה עונה, וקלע 7.7 נקודות למשחק כמחליפם מהספסל של כרמלו אנתוני וקורטני לי.
ביולי 2017 חזר לשיקגו בולס, כאשר חתם על חוזה בקבוצה.
בעונת פתח הולידיי בכל 72 המשחקים בהם שותף, וקלע שיא קריירה של 12.2 נקודות בממוצע למשחק.
בין 21 במרץ ל-19 בדצמבר 2018 קבע הולידיי שיא מועדון של 43 משחקים רצופים בהם קלע לפחות שלשה אחת.
בינואר 2019, לאחר כעונה וחצי בשיקגו, הועבר בטרייד לממפיס גריזליס בתמורה למרשון ברוקס, ויין סלדן ושתי בחירות דראפט עתידיות.
ב-7 באפריל 2019 קלע שיא קריירה חדש של 30 נקודות במשחק מול דאלאס מאבריקס.
לקראת עונת חתם על חוזה באינדיאנה פייסרס, בה הוא משתף פעולה עם אחיו הצעיר ארון הולידיי.
ב-28 בדצמבר 2019 שיחקו ג'סטין וארון מול אחיהם ג'רו הולידיי מהפליקנס, ובכך לראשונה בתולדות ה-NBA השתתפו שלושה אחים באותו משחק.
ג'סטין ארון ג'קסון הוא כדורסלן אמריקאי, המשחק בקבוצת טקסס לג'נדס מליגת הפיתוח של ה-NBA, בעמדת הסמול פורוורד.
בשנת 2017 זכה בטורניר אליפות המכללות בכדורסל, כאחד מכוכבי קבוצת אוניברסיטת קרוליינה הצפונית.
ג'קסון נולד וגדל ביוסטון שבטקסס, ועד גיל 18 למד בחינוך ביתי.
בתקופת נעוריו שיחק בקבוצת הכדורסל של ארגון "Christian Youth" המקומי, והתבלט כאחד משחקני הנוער המצטיינים בארצות הברית.
בקיץ 2014 נבחר להשתתף במשחק מקדונלד'ס אול-אמריקן, ואף זכה בתואר ה-MVP של המשחק (במשותף עם ג'אליל אוקפור) לאחר שקלע 23 נקודות ב-92% קליעה מהשדה.
בין השנים 2014–2017 למד באוניברסיטת קרוליינה הצפונית בצ'אפל היל, ושיחק בקבוצת הכדורסל שלה (ה"טאר הילס") תחת המאמן רוי ויליאמס.
בעונתו השנייה בקבוצה סייע לה להפעיל למעמד גמר טורניר אליפות המכללות, עם ממוצע של 12.2 נקודות למשחק, אולם קבוצתו הפסידה במשחק הגמר מול אוניברסיטת וילאנובה.
בעונה העוקבת הוביל את קלעי קבוצתו עם ממוצע של 18.3 נקודות למשחק, והוליך את הטאר הילס לזכייתם השישית באליפות טורניר המכללות.
במשחק הגמר, בו גברה קרוליינה הצפונית על אוניברסיטת גונזגה בתוצאה 71–65, קלע ג'קסון 16 נקודות.
בסיום אותה עונה זכה בתואר שחקן העונה של מחוז ACC, ונבחר לחמישיית העונה של ליגת המכללות (First-team All-American).
בדראפט ה-NBA 2017 נבחר ג'קסון בבחירה ה-15 על ידי פורטלנד טרייל בלייזרס, אך מיד נשלח בטרייד לסקרמנטו קינגס.
לאורך עונת הרוקי שלו פתח ב-41 מתוך 68 המשחקים בהם שותף, ותרם 6.7 נקודות בממוצע למשחק.
במהלך העונה נשלח מספר פעמים לקבוצת הבת של הקינגס מליגת הפיתוח – רינו ביגהורנס – ובששת משחקיו עמה קלע 17.8 נקודות בממוצע למשחק.
ב-5 בינואר 2019 קלע שיא קריירה של 28 נקודות בהפסד קבוצתו מול גולדן סטייט ווריורס.
ב-6 בפברואר 2019, לאחר כשנה וחצי בסקרמנטו, הועבר יחד עם זאק רנדולף בטרייד לדאלאס מאבריקס, בתמורה להריסון בארנס.
עד לסיום עונת קלע 8.2 נקודות למשחק עבור המאבריקס.
לקראת עונת הועבר לאוקלהומה סיטי ת'אנדר, במסגרת טרייד משולש בו הייתה מעורבת גם דטרויט פיסטונס.
באפריל 2021 שוחרר מהת'אנדר, וחתם על "חוזה כפול" בקבוצת מילווקי באקס.
בסיום אותה עונה זכה עם הבאקס באליפות ה-NBA.
באוקטובר 2021 חזר לדאלאס אך יום אחרי שוחרר מקבוצה ולאחר שבוע בקבוצת הפיתוח של דאלאס טקסס לג'נדס.
ב-18 בדצמבר 2021 חתם על חוזה לעשרה ימים בבוסטון סלטיקס.
ב-5 בינואר 2022 חתם על חוזה לעשרה ימים בפיניקס סאנס.
ג'סטין הגיבור הוא סרט הנפשה ממוחשב ספרדי משנת 2013, בבימויו של מנואל סיציליה.
ג'סטין חי בממלכת גאבילונה הנשלטת בידי עורכי דין, בעוד האבירים נדחקו מעמדות השליטה שהיו בהם.
הוא חולם להפוך לאחד מאבירי האומץ כמו סבו, סר רולנד.
אביו רג'ינלד, היועץ הראשי של המלכה, רוצה שבנו ילך בעקבותיו ויהפוך לעורך דין מצליח.
לאחר ויכוח עם אביו וביקור מעורר השראה אצל סבתו האהובה, חברתה של המלכה, אשר עודדה אותו ללכת בעקבות חלומותיו, ג'סטין הבין שהחרב של סבו נעלמה.
סבתו נותנת לו מפתח שהיה שייך לסבו ואומרת לו ללכת למנזר שם נמצאים שלושה נזירים חכמים אשר יאמנו אותו.
לפני שג'סטין עזב, הוא ביקר את לארה, בתו המפונקת של איש העסקים של הממלכה ונפרד ממנה לשלום.
ג'סטין החל את המסע שיוביל אותו לעולם האבירות.
בדרך הוא פגש את טליה, נערה יפת תואר שעובדת בפונדק הנשר השבור.
הוא פגש גם מכשף מוזר מאד בשם מלקוויידס.
במקביל, באותו זמן, סבתו של ג'סטין ביקרה את המלכה, שסיפרה לה שהיא מתחרטת על החלטתה להוציא את האבירים מהחוק.
גנב שציטט לשיחה התחפש לאביר וקרא לעצמו סר קלורקס.
הוא נהפך למפורסם בקרב אנשי העיר, והביא מלא לקוחות אל פונדק הנשר השבור, אולם טליה רואה שהוא מתחזה.
ג'סטין פוגש את המכשפה אשר חזתה את העתיד ואמרה לו שסבו נהרג בידי אחד האבירים שנתן לו שיקוי מחייה.
ג'סטין מצא את המנזר והתאמן עם הנזירים, בראוליו, ממציא אשר סובל ממפרקים עקב לחץ, לגאנטיר, קוסם וראש המנזר ובלאצ'ר, חבר טוב וותיק של סר רולנד.
הם לימדו אותו את המנהגים הקדומים של אבירי האומץ.
הנזירים שמעו חדשות על אביר לשעבר שגורש בשם סר הראקליו ויד ימינו סוטה אשר שבים מהגירוש ומאיימים להרוס את הממלכה.
הנזירים מראים לג'סטין את היכל הגיבורים שם כל הפסלים של האבירים הגדולים נשמרו.
ג'סטין מצא את הפסל של סבו והבין שהחרב של סבו לא נמצאת בתיבה, והפסל של סר הראקליו הוסר.
בלוצ'ר אז אמר לג'סטין מה באמת קרה לסבו, הוא הגן על בנו ועל המלכה ונהרג בידי הראקליו עם חרבו.
ג'סטין הבין שחרבו של סבו אצל הראקליו.
הנזירים החלו לאמן את ג'סטין תוך קרב מול דרקון, אשר היה לתנין עם כנפיים מכניות ואש.
ג'סטין נפצע קשות ובלוצ'ר נתן לו קסם מרפא.
הנזירים החליטו להפסיק לאמן אותו.
לפני שעזב, בלוצ'ר נתן לג'סטין את חרבו וסיפר לו שזה מה שהוא יצטרך.
בדרך הביתה ג'סטין הציל את טליה כשהיא מאוימת מפני בריונים.
טליה עוזרת לג'סטין להביס את הבריונים, דבר אשר גרם לפיטורה, אף על פי שהיא רצתה להתפטר בהתחלה.
ג'סטין התפלא שטליה היא לוחמת מיומנת, והיא אמרה לו שהיא למדה מחמשת אחיה הגדולים.
היא הרפתה כשהיא למדה שלג'סטין יש רגשות כלפי לארה.
בינתיים, סבתו של ג'סטין אמרה לבנה רג'ינלד שיבין את חלומו של ג'סטין להיות אביר, בדיוק כמו שאביו הבין את חלומו להיות עורך דין.
היא שכנעה את רג'ינלד לחזק את הקשר עם בנו במסיבה של לארה, אירוע שג'סטין לא יחמיץ.
ג'סטין נכח במסיבה של לארה עם טליה בתור הדייט שלו.
הוא הופתע לשמוע שלארה התאהבה בסר כלורקס.
סוטה והאחים שלו התפרצו למסיבה לאחר שקיבלו פקודה לחטוף את לארה.
ג'סטין התכונן להציל א לארה, אולם סוטה סימם אותו.
כורטקס נכנס לתמונה, סוטה והאחים חשבו שהוא אביר והסתלקו.
לארה לגה לג'סטין על תשוקתו להיות אביר, ורג'ינלד החליט לחזק את הקשר עם בנו, אולם ג'סטין סיפר לכולם בעצב שהוא יצטרף לבית ספר לעורכי דין.
סר כלורקס ולארה שתפו רגע רומנטי ביחד, עד שסר כלורקס "חטף" את לארה ורכב יחד איתה.
בדרכו לבית ספר לעורכי דין, נתקל ג'סטין בטליה אשר סיפר לה שלארה נחטפה.
ג'סטין הוא תקוותה היחידה, כאשר כל תושבי העיר היו מרוגזים עם עורכי הדין.
לאחר כמה שכנועים, רג'ינלד סוף סוף הסכים לחלומו של בנו להיות אביר והרשה לג'סטין לעמוד מול הרקליו.
ג'סטין, טליה ומלקווידס יצאו אל המחבוא של הרקליו, שם הם מצאו את סר כלורקס, נשאל בידי הרקליו על ימיו כאביר, לעל תפיסתה של לארה.
ג'סטין וטליה פרצו לחדר באמצע הלילה.
סר כלורקס לקח את לארה ויצא יחד איתה.
ג'סטין וטליה הביסו את סוטה ואת האחים שלו, לפני שהתייצבו פנים מול פנים עם צבאו של הרקליו.
טליה התעמתה מול סר כלורקס והתעניינה בקרב אגרופים איתו.
היא בסופו של דבר דחפה אותו לפינה והביסה אותו בבעיטה, וספרה לסר כלורקס שהשריון לא הופך אותו לאביר, אלא האיש שבתוכו.
בלוצ'ר הגיע ופגש את גוסטב כדי לסייע לג'סטין ולהביס את הרקליו.
גוסטב הפחיד את הצבא, כאשר הרקליו ובלוצ'ר התייצבו לדו-קרב שבסופו בלוצ'ר נדקר.
ג'סטין אז התייצב לדו-קרב עם הרקליו.
שניהם נתקעו בטחנת המים ליד המפל שם הם נלחמו על חרבו של חרבו של סר רולנד.
הרקליו החליק ונפל למוות כאשר ג'סטין שחזר את החרב.
בלוצ'ר עמד למות וג'סטין ומלקווידס השתמשו בעלי מחייה על בלוצ'ר, דבר אשר מוכיח שג'סטין הוא אביר אמיתי.
המלכה נתנה לג'סטין אות הוקרה של סר ג'סטין ושבחה אותו על אומץ ליבו.
היא החליטה להחזיר את האבירים לשלטון כשחתמו על חוזה חדש.
רג'ינלד היסס בהתחלה, כשהוא חושש שבנו ילך בעקבות אביו, אולם חתם על החוזה כדי לשמח את בנו.
כאשר נראה שלג'סטין עדיין יש רגשות כלפי לארה, הוא החזיר את הגרב שהיא נתנה לו ואז נפרד ממנה למרות אכזבתה, ואף על פי ששהחלה לחבב אותו.
הוא אז הציע נישואין לטליה ואמר לה שהוא רוצה להמשיך איתה במסעות, כאשר הוא הבין שהיא נערת חלומותיו.
טליה הסכימה בשמחה ונשקה אותו, והפכה לחברתו.
במנזר, הנזירים יצרו פסל של ג'סטין בהיכל האבירים.
החומה נקרעה על מנת ליצור היכל נוסף לאבירים עתידים.
בסצנת הקרדיטים, לארה קיבלה את שיערה, ג'סטין וטליה נחים בגבעה עם גוסטב והם חיים כזוג מאושר.
אנטוניו בנדרס - סר כלורקס
ג'ולי וולטרס - סבתא לילי
אוליביה ויליאמס - מלכת גאבילוניה
את הדיבוב העברי ביים גדי לוי והפיקה הדס מוזס.
דב רייזר - לגאנטיר / ניקאסיו
יהויכין פרידלנדר - בלוצ'ר / אופה
ניר רון - רג'ינלד / צ'אם
אוהד שחר - סר כלורקס
גדי לוי - קולות רקע
מייג'ור ג'סוואנט סינג (בהינדי: जसवंत सिंह; 3 בינואר 1938 – 27 בספטמבר 2020) היה קצין בצבא ההודי ושר הקבינט ההודי.
היה אחד המייסדי מפלגת העם ההודית, ואחד מחברי הפרלמנט המכהנים ביותר בהודו, לאחר שהיה חבר בלוק סבהה או ברג'יה סבהה כמעט ברציפות בין 1980 ל-2014. היה המועמד לסגן הנשיא של מפלגת העם ההודית בבחירות לסגן הנשיא בהודו ב-2012. סינג היה המנהיג היחיד מראג'סטאן שהפך להיות שר חוץ, שר האוצר והגנה.
ג'סוואנט סינג נולד בינואר 1938 ב שב (היום בראג'סטאן) למשפחה ראג'פוטית.
סינג למד ולאחר מכן ב, ובגיל 19 גויס ל, יחידת שריון מובחרת של צבא הודו.
הוא שירת בה 1965, כשפרש על מנת לעסוק בפוליטיקה.
סינג עבד במשך תקופה קצרה כמזכירו של , המהרג'ה של ג'ודהפור, ולאחר מכן הצטרף למפלגת סוואטנטרה.
במהלך מצב החירום בהודו נוצרו קשרים בינו למנהיגי הבהרטיה ג'אנה סנג וב־1980 היה ממקימי מפלגת העם ההודית, כשהוא נבחר לרג'יה סבהה מטעמה.
סינג נבחר לכהונה שנייה ברג'יה סבהה ב־1986, אך התפטר מהבית לאחר היבחרו ללוק סבהה בבחירות ב־1989. הוא שב ונבחר ללוק סבהה בבחירות ב־1991 וב־1996.
לאחר הבחירות ב־1996 הייתה מפלגת העם ההודית למפלגה הגדולה בלוק סבהה, ומנהיגה אטאל ביהארי ואג'פאיי הושבע לראש ממשלת הודו.
סינג מונה לשר האוצר בממשלתו, אך הממשלה פוזרה לאחר 16 יום עקב כישלון המפלגה לגבש רוב שיתמוך בה בלוק סבהה.
סינג היה מנהיג האופוזיציה ברג'יה סבהה מ־2004 עד 2009. באוגוסט 2009 הוצא סינג ממפלגת העם ההודית לאחר ששיבח את מוחמד עלי ג'ינה בספר אוטוביוגרפי שחיבר.
הוא שב למפלגה ב־2010 והיה מועמד הברית הדמוקרטית הלאומית למשרת סגן נשיא הודו ב־2012. לקראת הבחירות ללוק סבהה ב־2014 עזב סינג את המפלגה בשנית עקב סירובה לאפשר לו להתמודד מטעמה ללוק סבהה.
סינג התמודד כפוליטיקאי עצמאי והפסיד למועמד המפלגה.
ב-7 באוגוסט 2014 נפל ג'סוואנט סינג בחדר האמבטיה של בבית מגוריו וסבל מפגיעת ראש קשה.
ביוני 2020 הוא אושפז לטיפול בבית החולים למחקר והפניה של צבא.
הוא נשאר במצב של תרדמת במשך שש שנים עד מותו בשנת 2020.
ג'סטין טילמן הוא כדורסלן אמריקאי, המשחק בעמדת הפאוור פורוורד מא.א.ק אתונה
טילמן שיחק באוניברסיטת וירג'יניה שם העמיד ממוצעים של 18.9 נקודות, 9.9 ריבאונדים ואסיסט בממוצע למשחק.
לאחר שלא נבחר בדראפט 2018 חתם טילמן בוונז'ו דונגבו פרומי הקוראנית, שם רשם שיא קריירה של 46 נקודות בניצחון קבוצתו 74–89, בינואר של אותה עונה שוחרר טילמן מדונגבו פרומי וחתם בממפיס האסל מליגת הפיתוח של ה-NBA.
בקיץ 2019 עבר טילמן להפועל גלבוע גליל באותה עונה רשם טילמן 2 דאבל-דאבל, הראשון מול הפועל באר שבע והשני מול עירוני נס ציונה.
בקיץ 2020 חתם טילמן בדינמו סאסרי מליגת האלופות של פיב"א טילמן עזב את הקבוצה ועבר לבורסאספור מליגת העל הטורקית ואז ב-19 בפברואר חתם טילמן בהפועל תל אביב.
ב-2021 עבר טילמן לקולג' פארק סקייהוקס.
בדצמבר 2021 חתם באטלנטה הוקס לחוזה של 10 ימים
משנת 2022 משחק טילמן בקבוצת ג'יג'אנטס דה קרולינה בפורטו-ריקו.
בפברואר 2023 חתם טילמן בהפועל חיפה מליגת העל, במדי הקבוצה העמיד ממוצע של 19.3 נק' ו-6.8 כדורים חוזרים, ב-1 במאי 2023 הודיעה המועדון על שחרורו של השחקן לאחר שנפצע בידו וסיים את העונה.
גָ'סְטין פּוֹרְטָל וֶלְבּי הוא איש דת אנגליקני-אוונגליקלי בריטי.
אשר כיהן בתפקיד הארכיבישוף מקנטרברי, ה-105 למניין, החל משנת 2013 ועד לפרישתו בשנת 2025.
נולד בלונדון לגֶ'ייְן גיליאַן פורטל, אחייניתו של הפוליטיקאי ראב באטלר, וגאווין ולבי, בן למשפחת מהגרים יהודית מגרמניה, שנישאו פחות משנה קודם לכן.
אביו הביולוגי היה סיר ארתור מונטגיו בראון, מזכירו הפרטי של ראש הממשלה וינסטון צ'רצ'יל.
זהות האב התגלתה רק בבדיקה גנטית ב-2016. בני הזוג ולבי היו שניהם אלכוהוליסטים, והתגרשו כשבנם היה בן שלוש.
הילד, שהיה מבחינה חוקית בחזקת האב, גודל חליפות בידי קרובי משפחה שונים.
כשהיה בן תשע-עשרה, נישאה אמו לברון צ'ארלס ויליאמס, וכעבור שנתיים גאווין ולבי מת ממחלת כבד.
ויליאמס היה לו לאב חורג.
ג'סטין הצעיר התחנך באיטון ופנה ב-1974 ללימודי משפטים בטריניטי קולג' שבאוניברסיטת קיימברידג'.
הוא נכשל פעמיים, ועבר ללמוד היסטוריה.
ב-1975 החל להתרועע עם סטודנטים מן האחווה הנוצרית-אוונגליקלית CICCU.
ולבי נטבל כאנגליקני בינקותו, אך קשריו לכנסייה היו אפסיים.
ב-12 באוקטובר בחצות הליל, בעת שהתפלל יחד עם ידידו הנוצרי ניקי הילס, סיפר ולבי שחווה חוויה רוחנית עזה וקיבל את ישו.
המומר החדש החל להשתתף באופן קבוע בפעילות הסטודנטים האוונגליקלים.
כעבור שבועות ספורים, לאחר שקרא ביוחנן ג' ט"ז, חווה שוב רגש דומה, והחל לדבר בלשונות, פרקטיקה שהוא מתמיד בה מאז.
ב-1979 נשא את קרולין איטן, אותה הכיר בקיימברידג'.
במהלך השנים, נולדו להם שישה צאצאים.
באותה תקופה, לאחר סיום לימודיו, החל לעבוד כמנהל בחברת הנפט הצרפתית Elf Aquitaine ועבר להתגורר בפריז.
הוא ואשתו (שגם היא הומרה באוניברסיטה) היו חברים פעילים בכנסייה אנגליקנית-אוונגליקלית מקומית, ששירתה בריטים שישבו בבירה הצרפתית.
בני הזוג אף השתתפו בפעילות הברחת ביבליות לגוש הקומוניסטי: ב-1980 הם נסעו לצ'כוסלובקיה, וב-1981 לרומניה, כשבאמתחתם ספרי קודש חבויים.
ביוני 1983 מתה בתם התינוקת של בני הזוג ולבי, ג'ואנה, בתאונת דרכים באמיין.
המשבר האישי החמור שעברו העמיק את קשריהם עם הכנסייה.
ב-1984 עבר ולבי לחברת Enterprise Oil החדשה, שגדלה במהירות, והוא נחל הצלחה מקצועית בתור הגזבר.
הוא טען מאוחר יותר כי חוויותיו בתפקיד הפכו אותו למודע לצורך באתיקה ורגולציה בעסקים; הוא כתב מספר ספרים על הצורך בהגינות ויושרה נוצריות בתחום הפיננסים, והסיק שחברות מסוגלות לחטוא ממש כמו יחידים.
במקביל, הוסיף להיות חבר פעיל מאוד בכנסיית השילוש הקדוש בדרך ברומפטון שבקנזינגטון, מוקד של תסיסה כריזמטית, אליה הסתפחו הוא ואשתו.
ב-1987, בעת שהאזין לדרשה של מטיף אורח מקליפורניה, גמלה בלבו של ולבי ההחלטה להפוך לכומר.
בספטמבר 1989 החל ללמוד תאולוגיה בהיכל קרנמר שבאוניברסיטת דרהאם, מוסד אנגליקני-אוונגליקלי.
ביוני 1993 הוא נסמך לכמורה בקתדרלת קובנטרי, בידי הבישוף סיימון בַּרינגטון-ווֹרד.
הוא מונה לכומר-משנה בצ'ילברס קוטון שבנניטן.
ב-1995 עבר לשמש כומר בכנסיית סט.
ג'יימס בסאות'ם, וזמן קצר לאחר מכן מונה בכנסיית המלאך מיכאל באפטון.
ב-2002 צורף לצוות הכמורה של קתדרלת קובנטרי, וב-2005 קודם למשנה לדיקאן הקתדרלה.
במקביל, שירת כאחראי על פיוס בינלאומי, תחום שהקתדרלה התמחתה בו.
הוא נסע עשרות פעמים לניגריה, עיראק ואזורי סכנה אחרים.
בדצמבר 2007 יצא מדיוקסיית קובנטרי וקיבל את תפקיד דיקאן קתדרלת ליברפול.
כשהוא נעזר בניסיונו העסקי, הוא הצליח לאזן את תקציבה של הקתדרלה ולמשוך קהל חדש, דבר שהביא לו מוניטין של איש כנסייה בעל יכולת ניהולית.
ב-2011 נבחר לכהן כבישוף דרהאם, וב-28 באוקטובר אותה שנה הוסמך כבישוף על ידי הארכיבישוף מיורק ג'ון סֶנְטַמוּ.
בתוך שנה כבר הוזכר כמועמד להחליף את הארכיבישוף רואן ויליאמס כפרימאט הכנסייה, והוא אכן נבחר לארכיבישוף מקנטרברי בינואר 2013. מעת היבחרו, קידם בין היתר את מינויין של נשים לתפקידי בישוף, צעד שאושרר ב-2014, היה מעורב בחקירה של מקרי ההתעללות המינית בילדים בכנסייה, ערך רפורמות שהפכו את המוסד לריכוזי ומאורגן יותר.
הוא הוסיף לנקוט בקו זהיר בסוגיית היחס ללהט"ב, סוגיה המפלגת בין הכנסיות האפריקניות השמרניות לאנגליקנים במערב, במאמץ להותיר את הקומוניון העולמי מאוחד.
באוקטובר 2024 יצא דו"ח עצמאי לפיו הארכיבישוף היה מודע להאשמות בהתעללות גופנית, נפשית ומינית בנערים מצד ידידו, עורך-הדין ג'ון סמיית', במחנות קיץ נוצריים, אך לא עשה די כדי להעביר את הנושא לרשויות.
לאחר לחץ כבד, הודיע שיתפטר מתפקיד הפרימאט ב-12 בנובמבר.
התפטרותו נכנסה לתוקף ביום הולדתו ה-69, ב-6 בינואר 2025. עד שיקבע יורש, תפקידיו של הארכיבישוף הואצלו לסטיבן קוטרל, הארכיבישוף של יורק, לשרה מלאלי, הבישוף של לונדון, ולרוז הדסון-וילקין, הבישוף של דובר.
ג'סטין הולבורו הוא שחקן אוסטרלי, הידוע בעיקר בזכות תפקידיו בתור הארלי קנינג באופרת הסבון "שכנים שכנים".
הולבורו נולד ב-17 בספטמבר 1996 בסידני, אוסטרליה.
אמו, שרה הולבורו, היא מעצבת.
יש לו אחות צעירה ממנו, טהלי בוויס.
הולבורו עבר לבנגקוק בתאילנד בגיל 12, שם התחנך בבית הספר הבינלאומי "הארו" במשך למעלה משנה, שם גילם את באגסי בהפקה מקומית של "באגסי מלון", ולאחר מכן חזר לסידני עם אמו ואחותו, שם התחנך בבית הספר התיכון ניוטאון לאמנויות הבמה בשכונת הפרברית ניוטאון.
לאחר שלוהק לסדרת הטלוויזיה "Reef Doctors" בגיל 14, הוא עבר להתגורר בקווינסלנד, שם המשיך את לימודיו במשרה חלקית.
+שנהסדרהתפקידהערות2012Conspiracy 365גריפ2 פרקיםשכנים שכניםהארלי קנינג24 פרקים2013Reef Doctorsג'ק סטיוארטתפקיד ראשי; 13 פרקים2016מים עמוקיםאדמסקי הצעיר2 פרקיםTBACrazy Fun Parkרמוססדרת טלוויזיה עתידית
ג'סטין מייקל גסטון הוא זמר, כותב שירים, דוגמן ושחקן אמריקאי, שהתמודד בעונה השישית של Nashville Star.
הוא סיים במקום העשירי מתוך 12 מתמודדים.
כמו כן, גילם את דמותו של בן רוג'רס ב"ימי חיינו" (2014).
הוא הופיע על שער המגזין של Têtu בשנת 2013, והשתתף בעשרות סרטים ותוכניות טלוויזיה במהלך הקריירה שלו.
בשנת 2006 עזב ג'סטין גסטון את עיר הולדתו פיינוויל, לואיזיאנה, כדי להמשיך בקריירה במשחק.
גסטון עבד לראשונה כדוגמן הלבשה תחתונה של כריסטיאן אודיג'יר, אדידס, אינטרנשיונל ג'וק והוגו בוס.
גסטון הופיע כמושא האהבה של הזמרת-יוצרת האמריקאית טיילור סוויפט, בווידאו קליפ שלה משנת 2008 ל-"Love Story"; שיר מתוך אלבום האולפן השני שלה Fearless.
בהמשך, הופיע גם בפרק הפיילוט של סדרת הטלוויזיה Glee, שהוקרן לראשונה ברשת פוקס ב-19 במאי 2009.
בפברואר 2010 החל גסטון להופיע בתוכנית המציאות האינטראקטיבית של סיימון פולר, If I Can Dream, ששודרה בהולו.
התוכנית עסקה בחיי היומיום של חמישה ידוענים שעברו לגור בהוליווד, קליפורניה.
לצד גסטון השתתפו בה: בן אליוט, ג'יגליאן בראגה, קארה קילמר ואמנדה פיליפס.
ב-14 באפריל 2010 ביצע גסטון דואט ב"אמריקן איידול" עם ברוק וייט.
השניים ביצעו את השיר, "If I Can Dream" של הזמר האמריקאי, אלביס פרסלי.
במהלך קיץ 2010, גסטון היה זמר הפתיחה הזמני של זוכה "אמריקן איידול", קריס אלן.
ב-6 בפברואר 2014 נודע כי גסטון הצטרף לצוות של אופרת הסבון "ימי חיינו".
הוא שיחק בתפקיד אחיה של ג'ורדן רידג'ווי, בן רוג'רס, והופיע לראשונה ב-27 בפברואר.
לאחר ארבעה חודשים, הוא עזב את התפקיד והוחלף על ידי השחקן רוברט סקוט וילסון, מ"כל ילדיי".
בנובמבר 2020, נודע כי גסטון לוהק זמנית לתפקיד של צ'אנס צ'נסלר ב"צעירים חסרי מנוח".
במהלך חייו, הוא התחרה בענפי ספורט מסוימים, וסיים במקום השישי בקפיצה במוט באליפות המדינה בלואיזיאנה, שהתקיימה בשנת 2005 (LHSAA).
גסטון התחתן עם השחקנית מליסה אורדווי, ב-22 בספטמבר 2012. בשנת 2016 אימצו גסטון ואורדוויי בת ששמה אוליביה.
אורדווי ילדה את בתם השנייה, סופי, ב-9 בדצמבר 2017.
שנהשםתפקידהערות2011"יריבות אחים קטלנית"שוטר2011"בריחה"קייל2012"חוקי המשחק"לוי ג'ונסטון2014Ice Screamמארק2014"הקונצ'רטו"שיין2014"הוליווד מיילס"צ'אד2015"סיפור הבית הלא מורשה"ג'ון סטיימוס2020"לילה ליום"ג'יימסתפקיד ראשי2020"עד שניפגש שוב"שיין2020"פגום להפליא"ג'יימס
שנהשםתפקידהערות2008Nashville Starעצמושלושה פרקים; התחרה בעונה השישית2009Gleeשחקן פוטבולפרק אחד; "פיילוט"2010If I Can Dreamעצמו18 פרקים2012"רווקות"גאוויןפרק אחד2013The Client Listג'יי.
ויטמןפרק אחד2014"ימי חיינו"בן רוג'רסתפקיד שחוזר על עצמו2018–2019The Haves and the Have Notsמאק3 פרקים2020"צעירים חסרי מנוח"פיליפ "צ'אנס" צ'נסלר23 בנובמבר – 15 בדצמבר 2020
ג'סטין דרו טרנטר הוא/היא זמר/ת יוצר/ת ופעיל/ה חברתית אמריקאי.
טרנטר כתב/ה שירים לבריטני ספירס, גוון סטפאני, לינקין פארק, קלי קלרקסון, סלינה גומז, ג'סטין ביבר, DNCE, קשה, Imagine Dragons, פיפת' הרמוני, , אריאנה גרנדה, ליידי גאגא, בי מילר, דמי לובאטו, דואה ליפה ופול אאוט בוי, ולעיתים קרובות כתב/ה יחד עם הזמרת-יוצרת האמריקאית, ג'וליה מייקלס.
טרנטר היה/הייתה הסולן של להקת הרוק האמריקאית, Semi Precious Weapons .
הוא/היא חבר/ה במועצת המנהלים של הליגה ההומו-לסבית נגד השמצה.
טרנטר ושלושת אחיו הגדולים גדלו בלייק ציריך , אילינוי.
ב-1994–1998, טרנטר למד/ה תיאטרון מוזיקלי באקדמיה לאמניות של שיקגו .
בזמן הזה, טרנטר עבד/ה באירועי צדקה בהכרת נפגעי איידס.
לאחר שסיימ/ה ללמוד בבית הספר התיכון, עבר/ה טרנטר לבוסטון בשביל ללמוד במכללת ברקלי למוזיקה.